6. BEARTAS IOMPAIR

1. 31991 L 0440: Treoir 91/440/CEE ón gComhairle an 29 Iúil 1991 maidir le forbairt iarnróid an Chomhphobail (IO L 237, 24.8.1991, lch. 25), mar atá arna leasú go deireanach le:

- 32001 L 0012: Treoir 2001/12/CE ó Pharlaimint na hEorpa agus ón gComhairle an 26.2.2001 (IO L 75, 15.3.2001, lch. 1).

Ní bheidh feidhm ag Airteagal 10(3) de Threoir 91/440/CEE ón gComhairle san Ungáir go dtí an 31 Nollaig 2006 ach amháin faoi réir na gcoinníollacha seo a leanas:

- comhoibreoidh Magyar Államvasutak Rt. (MÁV) le gnóthais iarnród chun iompar idirnáisiúnta lasta d'iarnród a sholáthar ar dhóigh neamhidirdhealaitheach le haghaidh allmhairí, onnmhairí agus idirthurais tríd an Ungáir. Déanfar na cearta rochtana atá leagtha amach in Airteagal 10(1) agus (2) den Treoir a dheonú gan teorainn;

- déanfar 20 % ar a laghad de chumas an Ghréasáin Thraseorpaigh d'Iompar Lasta d'Iarnród san Ungáir a chur in áirithe do ghnóthais iarnróid seachas MÁV agus ceadóidh na cinnaistir thionscnaimh amanna turais is inchomórtais leo siúd dá dtairbhíonn MÁV. Sonróidh an bainisteoir bonneagair cumas iarbhír gach líne iarnróid sa ráiteas gréasáin. Folaíonn an 20 % thuas den chumas foriomlán bliantúil na cearta rochtana atá leagtha amach in Airteagal 10(1), (2) agus (3) de Threoir 91/440/CEE.

2. 31992 L 0014: Treoir ón gComhairle 92/14/CEE an 2 Márta 1992 maidir le teorannú oibríochtaí de chuid eitleán arna bhfolú ag Cuid II, Caibidil 2, Imleabhar 1 d'Iarscríbhinn 16 a ghabhann leis an gCoinbhinsiún ar Eitlíocht Shibhialta Idirnáisiúnta, an dara heagrán (1988) (IO L 76, 23.3.1992, lch. 21), mar atá arna leasú go deireanach le:

- 32001 R 0991: Rialachán (CE) Uimh. 991/2001 ón gCoimisiún an 21.5.2001 (IO L 138, 22.5.2001, lch. 12).

De mhaolú ar Airteagal 2(2) de Threoir 92/14/CEE, ní bheidh feidhm san Ungáir go dtí an 31 Nollaig 2004 ag na coinníollacha atá leagtha síos sa Treoir sin i leith eitleáin atá ar chlár na hAsarbaiseáine, na Casacstáine, na Moldóive, Chónaidhm na Rúise, na Tuircméanastáine agus na hÚcráine agus atá á n-oibriú ag daoine nádúrtha nó dlítheanacha arna mbunú iontu.

3. 31993 R 3118: Rialachán (CEE) Uimh. 3118/93 ón gComhairle an 25 Deireadh Fómhair 1993 ag leagan síos na gcoinníollacha faoina bhféadfaidh carraeirí neamhchónaitheacha seirbhísí náisiúnta iompair tharlaithe de bhóthar a oibriú laistigh de Bhallstát (IO L 279, 12.11.1993, lch. 1), mar atá arna leasú go deireanach le:

- 32002 R 0484: Rialachán (CE) Uimh. 484/2002 ó Pharlaimint na hEorpa agus ón gComhairle an 1.3.2002 (IO L 76, 19.3.2002, lch. 1).

(a) De mhaolú ar Airteagal 1 de Rialachán (CEE) Uimh. 3118/93 agus go dtí deireadh an tríú bliain tar éis dháta an aontachais, eisiafar carraeirí arna mbunú san Ungáir ó sheirbhísí náisiúnta tarlaithe de bhóthar a oibriú sna Ballstáit eile agus eisiafar carraeirí arna mbunú sna Ballstáit eile ó sheirbhísí náisiúnta tarlaithe de bhóthar a oibriú san Ungáir.

(b) Roimh dheireadh an tríú bliain tar éis dháta an aontachais, tabharfaidh Ballstáit fógra don Choimisiún á rá an bhfadóidh siad an tréimhse seo ar feadh dhá bhliain ar a mhéid nó an gcuirfidh siad Airteagal 1 den Rialachán i bhfeidhm go hiomlán feasta. Cheal fógra den sórt sin, beidh feidhm ag Airteagal 1 den Rialachán. Carraeirí arna mbunú sna Ballstáit sin ina bhfuil feidhm ag Airteagal 1 den Rialachán, is iad amháin a fhéadfaidh seirbhísí tarlaithe náisiúnta de bhóthar a oibriú sna Ballstáit eile sin ina bhfuil feidhm freisin ag Airteagal 1 den Rialachán.

(c) Na Ballstáit ina bhfuil feidhm, de bhua mhír (b) thuas, ag Airteagal 1 den Rialachán, féadfaidh siad dul ar iontaoibh an nós imeachta atá leagtha amach thíos go dtí deireadh an cúigiú bliain tar éis an dáta aontachais.

Nuair atá suaitheadh ar mhargadh náisiúnta de chuid Ballstát dá dtagraítear san fhomhír sin roimhe seo nó ar chodanna de de bharr cabatáiste nó arna ghéarú aige, ar nós farasbarr soláthair thar éileamh nó bagairt do chobhsaíocht airgeadais nó marthanas líon suntasach gnóthas tarlaithe de bhóthar, cuirfidh an Ballstát sin an Coimisiún agus na Ballstáit eile ar an eolas faoi agus déanfaidh sé na sonraí uile ábhartha a sholáthar dóibh. Ar bhonn na faisnéise sin, féadfaidh an Ballstát sin a iarraidh ar an gCoimisiún cur i bhfeidhm Airteagal 1 den Rialachán a fhionraí go hiomlán nó go páirteach, d'fhonn an staid a athbhunú ina gnáthriocht.

Scrúdóidh an Coimisiún an staid ar bhonn na sonraí arna soláthar ag an mBallstát i dtrácht agus cinnfidh sé laistigh de mhí ón iarraidh a fháil an gá bearta coimirce a ghlacadh. Beidh feidhm ag an nós imeachta atá leagtha síos sa dara fomhír, sa tríú fomhír agus sa cheathrú fomhír de mhír 3 agus i míreanna 4, 5 agus 6 d'Airteagal 7 den Rialachán.

I gcásanna práinneacha agus eisceachtúla, féadfaidh Ballstát dá dtagraítear sa chéad fhomhír thuas cur i bhfeidhm Airteagal 1 den Rialachán a fhionraí, agus fógra réasúnaithe ex-post a thabhairt don Choimisiún ina dhiaidh sin.

(d) Fad nach gcuirtear Airteagal 1 den Rialachán i bhfeidhm de bhua mhíreanna (a) agus (b) thuas, féadfaidh Ballstáit rochtain ar a seirbhísí náisúnta tarlaithe de bhóthar a rialú trí údaruithe cabatáiste a mhalartú go comhleanúnach ar bhonn comhaontuithe déthaobhacha. Féadfaidh caoi an léirscaoilte iomláin a bheith san áireamh.

(e) Ní fhéadfaidh rochtain níos sriantaí ar sheirbhísí náisúnta tarlaithe de bhóthar ná mar atá ann ar dháta sínithe an Chonartha Aontachais leanúint ó éifeacht míreanna (a) go (c) a chur i bhfeidhm.

4. 31996 L 0053: Treoir 96/53/CE ón gComhairle an 25 Iúil 1996 ag leagan síos toisí údaraithe uasta sa trácht náisiúnta agus idirnáisiúnta agus meáchan údaraithe uasta sa trácht idirnáisiúnta le haghaidh feithiclí bóthair áirithe ag gluaiseacht laistigh den Chomhphobal (IO L 235, 17.9.1996, lch. 59), mar atá arna leasú go deireanach le:

- 32002 L 0007: Treoir 2002/7/CE ó Pharlaimint na hEorpa agus ón gComhairle an 18.2.2002 (IO L 67, 9.3.2002, lch. 47).

De mhaolú ar Airteagal 3(1) de Threoir 96/53/CE, ní fhéadfaidh feithiclí a chomhlíonann na luachanna teorantacha d'aicme 3.2.1, 3.4.1, 3.4.2, 3.5.1, agus 3.5.3 atá sonraithe in Iarscríbhínn I a ghabhann leis an Treoir sin ach na codanna neamh-uasghrádaithe de ghréasán bóithre na hUngáire a úsáid go dtí an 31 Nollaig 2008 má chomhlíonann siad teorainneacha Ungáracha ar ualach acastóirí.

Cloífidh an Ungáir lena hamchlár le haghaidh a príomhghréasán idirthurais a uasghrádú, mar atá leagtha amach sa tábla táscach thíos. Áiritheoidh aon infheistíochtaí sa bhonneagar lena ngabhann úsáid cistí ó bhuiséad an Chomhphobail go ndéanfar na hartairí a thógáil nó a uasghrádú go dtí cumas ualachiompartha de 11,5 tona in aghaidh an acastóra. I dteannta leis an uasghrádú a chríochnú, déanfar gréasán bóithre na hUngáire a oscailt go comhleanúnach do fheithiclí sa trácht idirnáisiúnta a chomhlíonann luachanna teorantacha na Treorach.

Déanfar muirir shealadacha breise a thobhach ar dhóigh neamhidirdhealaitheach ar úsáid na gcodanna neamh-uasghrádaithe den ghréasán ag feithiclí sa trácht idirnáisiúnta a chomhlíonann luachanna teorantacha na Treorach. Feithiclí ar mó a n-ualach acastóra ná an teorainn Ungárach de 10 tona i gcás feithiclí a bhfuil córais aerchrochta acu agus de 11 tona i gcás feithiclí nach bhfuil sin acu, gheobhaidh siad cead bealaigh Ungárach chun a áirithiú go seachnófaí struchtúir bhóthair agus droichid áirithe. Glacfaidh an Ungáir le diallas de 0,5 tona agus ualach acastóra d'fheithiclí a bhfuil córais aerchrochta acu á dtomhas agus ní fhorchuirfidh sí muirir shealadacha breise ach amháin má théann an t-ualach acastóra thar 11,5 tona.

Ní dhéanfar muirir shealadacha breise a thobhach ar fheithiclí a chomhlíonann luachanna teorantacha na Treorach agus na príomhbhóithre idirthurais seo a leanas á n-úsáid acu:

- bealach idirthurais Hegyeshalom/Nagylak (Conair Phaineorpach IV): eadhon E60 ó theorainn na hOstaire go Hegyeshalom agus Búdaipeist, E60 seachbhóthar theas Bhúdaipeist, E75 ó Bhúdapeist go Kiskunfélegyháza;

- bealach idirthurais Hegyeshalom/Nagylak (Conair Phaineorpach IV): eadhon E65 ó theorainn na Slóvaice go Hegyeshalom agus Búdaipeist, E60 seachbhóthar theas Bhúdaipeist, E75 ó Bhúdaipeist go Kiskunfélegyháza;

- bealach idirthurais Hegyeshalom/Nagylak (Conairí Paineorpacha IV agus IV): eadhon ó Siófok agus Búdaipeist, E60 seachbhóthar theas Bhúdaipeist, E75 ó Bhúdaipeist go Kiskunfélegyháza;

- bealach idirthurais Hegyeshalom/Röszke (Conairí Paineorpacha IV agus X): eadhon E60 ó theorainn na hOstaire go Hegyeshalom agus Búdaipeist, E60 seachbhóthar theas Bhúdaipeist, E75 ó Bhúdaipeist go Kiskunfélegyháza;

- bealach idirthurais Rajka/Röszke (Conairí Paineorpach IV agus X): eadhon E65 ó theorainn na Slóvaice go Rajka agus Hegyeshalom, E60 ó Hegyeshalom go Búdaipeist, E60 seachbhóthar theas Bhúdaipeist, E75 ó Bhúdapeist go Kiskunfélegyháza;

Clár uasghrádaithe bóithre km

Gréasán príomhbhóithre | 2001 | 2002 | 2003 | 2004 | 2005 | 2006 | Iomlán | | 2007 | 2008 | Iomlán (2007-2008) | Iomlán (2001-2008) |

Neartú bóithre arna sonrú sa léarscáil in Iarscríbhinn 2 i CONF-H 37/00 (Bóthar 2, 3, 4, 6, 8, 33, 35, 42, 44, 47, 56, 61) | | 78 | 126 | 270 | 270 | 270 | 1014 | | | | | 1014 |

Neartú (Bóthar 41, 49, 51, 58) | | | | 51 | 65 | 69 | 185 | Neartú (Bóthar 74, 87, 86, 58) | 100 | 100 | 200 | 385 |

Neartú (bóithre eile) | 30 | 50 | 70 | 70 | 70 | 70 | 360 | Neartú (bóithre eile) | 70 | 70 | 140 | 500 |

Tógáil nua (seachbhóithre go príomha) | 29 | 49 | 45 | 27 | 35 | 61 | 246 | Tógáil nua (seachbhóithre go príomha) | 60 | 60 | 120 | 366 |

Iomlán príomhbhóithre | 59 | 177 | 241 | 418 | 440 | 470 | 1805 | | 230 | 230 | 460 | 2265 |

Gréasán mótarbhealaí agus luasbhealaí | | | | | | | | | | | | |

Tógáil nua (M0, M3, M5, M7, M30, M35, M43, M70) | | 65 | 24 | 20 | 237 | 85 | 431 | Tógáil nua (M6-56, M7, M8, M0) | 177 | 165 | 342 | 773 |

Iomlán | 59 | 242 | 265 | 438 | 677 | 555 | 2236 | | 407 | 395 | 802 | 3038 |

--------------------------------------------------